Her frykter de ikke tynnere lommebok: – Vi blir sterkere uten EU

I Havering utenfor London sa et overveldende flertall nei til videre EU-medlemskap. Advarslene om mindre å rutte med er det få som setter sin lit til.

FRYKTER IKKE RESESJON: Joanne Williams og Tina Edwards sier de stemte for brexit for å stanse arbeidsinnvandringen fra EU. Vis mer byoutline Foto: Steinar Rostad Breivik E24

Publisert: Publisert: 25. juni 2016 10:53

LONDON (E24): – Vi opplevde to år med resesjon under finanskrisen og kom ut sterkere på den andre siden. Vi vil klare oss fint, sier Tina Edwards og Joanne Williams.

De bor i forstaden Havering, en drøy halvtime øst for London sentrum, der de jobber i en dagligvarebutikk.

Mens hovedstaden totalt sett stemte for å bli værende i EU, har Havering blant landets størst nei-flertall. Her stemte 7 av 10 innbyggere for en «brexit».

– Vi husker tiden da vi kunne slutte i en jobb og gå rett over i en ny. Det kan man ikke lenger fordi de jobbene går til innvandrere som tar mindre betalt. Vi blir sterkere uten EU, mener de.

HYLLER UKIP: Darren Reynolds gleder seg over EU-exiten. Vis mer byoutline Foto: Steinar Rostad Breivik E24

Frykter ikke finanskaos

Flere av de store finanshusene i City, politikere fra Storbritannia og EU, sentralbanken og finansdepartementet har alle advarslene om et økonomisk kaos i kjølvannet av resultatet av torsdagens folkeavstemning.

I City frykter mange at tiden som verdens finanssentrum erforbi. I Havering er de ikke nevneverdig bekymret for det.

– Alle er redde, men det er det ingen grunn til. Vi har den beste økonomien, de beste bankene og de beste folkene. Nå slipper vi å betale Brussel, og de må betale mer for varene våre, sier Darren Reynolds.

I LONDON: E24-journalist Steinar R. Breivik. Vis mer byoutline Foto: E24

Han er sanger, DJ og kokk i Romford, Harvings største sentrum. Resultatet av folkeavstemningen er det beste som har skjedd, mener han.

– Brussel har ranet oss, David Cameron trodde vi var dumme. Nå har vi vist dem. Dette er den beste dagen i mitt liv, sier Reynolds.

EU-motstanden i Romford har lenge vært stor. En undersøkelse som YouGov gjorde tidligere i år, rangerer Harving som mest EU-skeptisk i landet, ifølge The Guardian.

– Feilinformert



Resultatet viser et tydelig skille mellom storbyene og områdene rundt. I London, Manchester, Liverpool, Cardiff og Leeds, samt store deler av Skottland, ønsket et flertall fortsatt EU-medlemskap.

I resten av Storbritannia har «brexit»-siden stort sett vunnet fram.

Chanel Shayler som selger klær i Romford, falt ned på nei, men sier hun var usikker.

Les også EU-topp vil ha kjapp «brexit»

– Jeg tror alt kommer til å falle, at det blir humpete en stund. Men så vil det bli bedre. Storbritannia er et lite land, men mektig, sier hun.

Moren Julia endte med å stemme for fortsatt EU-medlemskap.

– Jeg våknet en dag og tenkte at jeg har et fint liv, jeg kan reise hvor jeg vil, jeg har bra økonomi, jeg er lykkelig, sier hun.

Hun mener EU-exiten kommer av feil årsaker.

– For å være ærlig, mener jeg folket er feilinformert. De har ikke tenkt økonomi, men innvandring. Men jeg håper at ting skal bli bedre. Hva annet kan man gjøre?

TVILTE: Chanel Shayler stemte for «brexit» under stor tvil. Hun selger klær sammen med moren Julia, som ikke ønsker å bli avbildet. Vis mer byoutline Foto: Steinar Rostad Breivik E24

Les også Spetalen om «brexit»: – Britene er vinnerne

Les også Økonom om Brexit-uro i finansmarkedene:

– Vekker minner om finanskrisen

Les også Slik reagerer de i Londons finansdistrikt

Her kan du lese mer om Brexit EU Storbritannia